**2023 majandustegevuse kokkuvõte IV kvartal**

Meremuuseumi missioon on tõsta inimeste teadmisi Eestist kui mereriigist ning kasvatada ühiskonnas austust ja armastust merelise pärandi vastu.

Alates 1981. aastast asub muuseumi põhiekspositsioon ligi 500-aastase ajalooga suurtükitornis Paks Margareeta.

|  |  |
| --- | --- |
|   | **Külastajate arv** |
|   | **2023** | **2022** |
| **Lennusadam** | 42 159 | 36 835 |
| **Paks Margareeta**  | 10 773 | 11 578 |
| **Kokku** | **52 932** | **48 413** |

Regulaarselt toimuvate teemanäitustena tuuakse publikuni nii kohalike uurimisprojektide tulemusi kui ka rahvusvahelisi külalisnäituseid. Lennusadama välialal on laste mänguväljak ja tegutseb sadam, kus asuvad sajandivanune aurik-jäämurdja Suur Tõll ning teised külastatavad muuseumilaevad.

**IV kvartalil** käis vilgas töö Lennusadama püsiekspositsiooni uuendamisega, mis toob kaasa 20 uut interaktiivset ekraani, mitmeid uusi laevamudeleid ja lasteala. Alates 01.01.-11.05.2024 on Lennusadam suletud püsiekspositsiooni uuendamiseks. Meremuuseumist saab pärast Lennusadama uuenduskuuri ka Eesti kõige ligipääsetavam muuseum, kus saame ära kasutada nüüd juba edasiarendatuna Paksu Margareeta muuseumi vastavat kogemust.

Saadi Eesti Meremuuseumi kogude haldusjärelvale tulemused, mis olid igati positiivsed. Samuti toimusid ettevalmistused MuIS 2.0 kasutusele võtmiseks ning vastavad koolitused kogude töötajatele toimusid 13.-16.11.

23.-24.11 toimus merearheoloogia konverents „Cogge sive navis magna: keskaegsed laevad Läänemere äärest“.

Oktoobrikuus alustati organisatsiooni juhtimiskvaliteedi hindamisega CAF-mudeli abil, mille tulemused selguvad uue aasta I kvartali lõpuks.

Käivad ettevalmistused 2025 oktoobris avatava näituse „Kuulsad mereretked“.

Lootsi tn vraki konserveerimistööd jätkuvad ja koostatud on laevaleidude nimekiri.